b'\n_START_ARTICLE_\nAir Force One\n_START_PARAGRAPH_\nAir Force One je klicna koda kontrole zra\xc4\x8dnega prometa za zrakoplov vojnega letalstva Zdru\xc5\xbeenih dr\xc5\xbeav Amerike (USAF), s katerim leti ameri\xc5\xa1ki predsednik. Od leta 1990 sestavljata predsedni\xc5\xa1ko floto dve mo\xc4\x8dno predelani letali Boeing 747-200B z repnima oznakama SAM 28000 in SAM 29000 (oznaka vojnega letalstva: VC-25A). Uradno se naziv\xc2\xa0\xc2\xbbAir Force One\xc2\xab\xc2\xa0uporablja samo za letalo s predsednikom na krovu, neuradno pa za obe letali, ki ju vojno letalstvo vzdr\xc5\xbeuje izklju\xc4\x8dno za predsednika, ter za druga letala, ki jih predsednik ob\xc4\x8dasno uporablja._NEWLINE_Podobna koda Marine One je oznaka za helikopter Ameri\xc5\xa1kih marincev (USMC), na katerem leti ameri\xc5\xa1ki predsednik.._NEWLINE_Oznaki Air Force Two in Marine Two veljata za zrakoplove, na katerih leti podpredsednik ZDA.'